Pidasin eile, 16. jaanuaril kõne Keskerakonna valimiskonverentsil, mille järgnevalt ka oma blogis ära toon. Tahan juhtida  teie tähelepanu eriti ühele lõigule selles kõnes, kus käsitlesin Euroopa maksupoliitikat ja Eesti üleminekut eurole. Usun, et euro toob ka astmelise tulumaksu meile lähemale! Toetust oma seisukohale leidsin ka tänasest Postimehest, kus teatatakse, et "Euroopa kaalub ühiseid maksureegleid". Nimelt jõudsid Prantsusmaa president ja Saksamaa liidukantsler otsusele, et Euroopas tuleb kehtestada ühised eelarve- ja maksureeglid. See on hea otsus, mida ma kõigiti toetan. Ei saa nii olla, et kogu Euroopa käib üht  jalga, meie aga teist ja uhkustame veel selle üle. Kuigi, inimesed kannatavad!